APSTIPRINĀTS

14.01.2025. SIA “Rīgas nami” valdes sēdē (protokols Nr. Nr. VP/RN-2025-2/1.3-1)

# ELEKTRONISKAS NEKUSTAMĀ ĪPAŠUMA ATSAVINĀŠANAS IZSOLES NOLIKUMS

# Nekustamais īpašums 13.janvāra ielā 25, Rīgā, kadastra Nr. [0100 003 0079](https://www.kadastrs.lv/parcels/4900026636?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property) un Kalēju ielā 78, Rīgā, kadastra Nr. 0100 003 0076

1. **elektroniskas nekustamā īpašuma atsavināšanas izsoles RĪKOTĀJS un pamatojums**

|  |
| --- |
| **SIA “Rīgas nami”**, reģistrācijas numurs 40003109638 ( turpmāk - Sabiedrība) |
| **Juridiskā adrese**: Rātslaukums 5 (ieeja no Svaru ielas), Rīga, LV-1050**Tālrunis**: 66957267 **E-pasts:** rigasnami@rigasnami.lv  | **Norēķinu rekvizīti:**PVN reģ. Nr.: LV40003109638**Kredītiestāde:** AS “SEB banka”**Kredītiestādes kods:** UNLALV2X**Konta Nr**. LV16UNLA0040001650000 |
| **Elektroniskas nekustamā īpašuma atsavināšanas izsoles rīkošanas pamatojums** |
| 1. Sabiedrības valdes 2024. gada 17. septembra lēmums (protokols Nr. RN-VP/RN-2024-40/1.3-1);
2. Sabiedrības padomes 2024. gada 26. septembra lēmums (protokols Nr. [PP/RN-2024-13/1.3-3](https://dvs-rn.namejs-sky.lv/Portal/Documents/Update/1095093));
3. Sabiedrības ārkārtas dalībnieku sapulces 2024. gada 16.oktobra lēmums (protokols Nr.5);
4. Elektronisku nekustamā īpašuma atsavināšanas izsoli (turpmāk – Izsole) organizē ar Sabiedrības valdes lēmumu izveidotā 13.janvāra ielas 25, Rīgā, un Kalēju ielas 78, Rīgā, atsavināšanas komisija (turpmāk – Komisija);
5. Izsoles nolikums (turpmāk - Nolikums) sagatavots saskaņā ar Publiskas personas mantas atsavināšanas likumu, Ministru kabineta 16.06.2015. noteikumiem Nr. 318 “Elektronisko izsoļu vietnes noteikumi”, Ministru kabineta 20.06.2017. noteikumiem Nr. 343 „Tiesu administrācijas maksas pakalpojumu cenrādis” un citiem Latvijas Republikas normatīvajiem aktiem.
 |

1. **Speciālie noteikumi**

|  |
| --- |
| **1. Izsolāmais objekts** |
|

|  |
| --- |
| **Nekustamais īpašums 13.janvāra ielā 25, Rīgā (kadastra Nr.** [**0100 003 0079**](https://www.kadastrs.lv/properties/4900027124?options%5Borigin%5D=property)**)** |
| Īpašuma sastāvs | Adrese | Kadastra apzīmējums | Platība (m2) |
| Zemes vienība | 13. janvāra iela 25, Rīga | [0100 003 0079](https://www.kadastrs.lv/parcels/4900026636?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property) | 260,00 |
| **Nekustamais īpašums Kalēju ielā 78, Rīgā (kadastra Nr. 0100 003 0076)** |
| Īpašuma sastāvs | Adrese | Kadastra apzīmējums | Platība (m2) |
| Zemes vienība | Kalēju iela 78, Rīga | [0100 003 0076](https://www.kadastrs.lv/parcels/4900000123?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property) | 2104,00 |
| Būve.Būves galvenais lietošanas veids:1220 - Biroju ēkas (turpmāk - Sociālās apkalpošanas centrs) | Kungu iela 34, Rīga |  [0100 003 0076 001](https://www.kadastrs.lv/buildings/4900000942?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property) | 2875,20 |
| Būve.Būves galvenais lietošanas veids:1220 - Biroju ēkas(turpmāk – Biroja ēka) | Kalēju iela 78, Rīga | [0100 003 0076 003](https://www.kadastrs.lv/buildings/4900000941?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property) | 185,60 |
| Turpmāk būves ar kadastra apzīmējumu [0100 003 0076 001](https://www.kadastrs.lv/buildings/4900000942?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property) un [0100 003 0076 003](https://www.kadastrs.lv/buildings/4900000941?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property) kopā – Būves. |

 |
| **2. Atzīme par kultūras pieminekļa statusu** |
| * 1. Būves ir daļa no valsts nozīmes arhitektūras pieminekļa “Jura hospitāļa un pasta pagalma komplekss” (valsts aizsardzības Nr. 6551, <https://mantojums.lv/cultural-objects/6551>) sastāva;
	2. Izsolāmais objekts atrodas Apvienoto Nāciju Izglītības, zinātnes un kultūras organizācijas (UNESCO) Pasaules mantojuma objekta Nr. 852 „Rīgas vēsturiskais centrs”, valsts nozīmes pilsētbūvniecības pieminekļa “Rīgas pilsētas vēsturiskais centrs” (valsts aizsardzības Nr. 7442) un valsts nozīmes arheoloģijas pieminekļa “Vecrīgas arheoloģiskais komplekss” (valsts aizsardzības Nr. 2070) teritorijās.
	3. Izsolāmā objekta pircējam, saskaņā ar pirkuma līgumā noteikto, jāapņemas apsaimniekojot un atjaunojot Izsolāmo objektu, ievērot:
		1. likumu „Par kultūras pieminekļu aizsardzību” (turpmāk - Likums), Ministru kabineta 2021. gada 26. oktobra noteikumus Nr. 720 „ Kultūras pieminekļu uzskaites, aizsardzības, izmantošanas un restaurācijas noteikumi” un 2004. gada 8. marta noteikumus Nr. 127 „Rīgas vēsturiskā centra saglabāšanas un aizsardzības noteikumi”, kā arī citi piemērojamos Latvijas Republikas normatīvos aktus;
		2. norādījumus par Īpašuma - kultūras pieminekļa - izmantošanu un saglabāšanu, kas saskaņā ar Likuma 5. pantu tiek izdoti vispārīgā administratīvā akta formā oficiālajā izdevumā “Latvijas Vēstnesis”. Norādījumi valsts nozīmes arhitektūras pieminekļa “Jura hospitāļa un pasta pagalma komplekss” (valsts aizsardzības Nr. 6551) publicēti oficiālajā izdevumā “Latvijas Vēstnesis” (Nr. 172, 06.09.2023.)[[1]](#footnote-1) (4.pielikums).
 |
| **3. Izsoles veids, kārta, tīmekļvietnes, kur publicēta informācija par Izsoli** |
| 3.1. | Izsoles veids | Elektroniska ar augšupejošu soli  |
| 3.2. | Kārta | Pirmreizēja |
| 3.3. | Izsoles publikācijas | Latvijas Republikas oficiālais izdevums ,,Latvijas Vēstnesis”. Tīmekļvietnes: <https://izsoles.ta.gov.lv/>, [www.rigasnami.lv](http://www.rigasnami.lv), www.riga.lv, [www.vni.lv](http://www.vni.lv).Sabiedrībai, papildus iepriekš norādītajām, ir tiesības veikt Izsoles publikācijas arī citos veidos, t.sk. Sabiedrības sociālajos tīklos, informējot par Izsoli pēc iespējas plašāku potenciālo pretendentu loku.  |
| **4. Izsoles sākumcena, solis (bez PVN)** |
| 4.1. | Izsoles sākumcena par Izsolāmo objektu | **2 347 215 EUR** (divi miljoni trīs simti četrdesmit septiņi tūkstoši divi simti piecpadsmit *euro)* |
| 4.2. | Izsoles solis  | **1000 EUR** (viens tūkstotis *euro*) |
| **5. Izsoles nodrošinājuma maksa, apmaksas termiņš, Izsoles dalības maksa** |
| 5.1. | Nodrošinājuma maksas apmērs | **234 721,50 EUR** (divi simti trīsdesmit četri tūkstoši septiņi simti divdesmit viens *euro* 50 centi), t.i. 10% no Izsolāmā objekta sākumcenasVeicot maksājumu mērķī jānorāda ,,Elektroniskā izsole, 13.janvāra ielas 25 un Kalēju ielas 78 izsoles nodrošinājums” |
| 5.2. | Nodrošinājuma maksas norēķinu konta rekvizīti | SIA „Rīgas nami”PVN reģ. Nr.: 40003109638Kredītiestāde: AS “Citadele banka”Kredītiestādes kods: PARXLV22Konta Nr. LV25PARX0007269850007 |
| 5.3. | Nodrošinājuma maksas apmaksas termiņš | 20 (divdesmit) kalendāro dienu laikā no Izsoles sludinājumā norādītā Izsoles sākuma datuma  |
| 5.4. | Izsoles dalības maksa  | **20 EUR** (divdesmit *euro*) jāiemaksā Tiesu administrācijas norēķinu kontā, saskaņā ar elektronisko izsoļu vietnes elektroniski izrakstītu rēķinu |
| **6. Izsoles sākuma un beigu datums**  |
| 6.1. | Izsoles sākums  | **2025.gada 14.martā plkst. 13.00.** |
| 6.2.  | Izsoles pieteikšanās  | **2025.gada 3.aprīlī plkst. 23.59.** |
| 6.3. | Izsoles beigas  | **2025.gada 14.aprīlī plkst. 13.00.** |
| **7. Elektronisko izsoļu vietnes lietošanas noteikumi** |
| Pirms Izsoles aicinām iepazīties ar elektronisko izsoļu vietnes (turpmāk - EIV) lietošanas noteikumiem tiešsaistē: <https://izsoles.ta.gov.lv/noteikumi/1> |
| **8. Nolikuma pielikumi** |
| 1. pielikums: SIA "Interbaltija" 09.09.2024. atzinums par Nekustamā īpašuma tirgus vērtību;2. pielikums -Pirkuma līguma projekts uz 9 (deviņām) lapām:Pirkuma līguma 13 (trīspadsmit) pielikumi:1.pielikums - Nekustamā īpašuma Kalēju 78, Rīgā, kadastra numurs 0100 003 0076, zemesgrāmatas nodalījuma izdruka;2. pielikums - Nekustamā īpašuma 13.janvāra iela 25, Rīga, kadastra numurs 0100 003 0079, zemesgrāmatas nodalījuma izdruka;3.pielikums - Jura hospitāļa un pasta pagalma komplekss. Izdruka no mantojums.lv;4.pielikums – 2023. gada 2. septembra Nacionālās kultūras mantojuma pārvaldes vispārīgais administratīvais akts Nr. 14.1-07/6751 “Valsts nozīmes arhitektūras pieminekļa "Jura hospitāļa un pasta pagalma komplekss" (valsts aizsardzības Nr. 6551) izmantošanas un saglabāšanas norādījumi”;5. pielikums - Zemesgabala Kalēju 78, Rīgā, zemes robežu plāns;6. pielikums - Kalēju 78, Rīgā, Sociālās aprūpes centra ēkas kadastrālās uzmērīšanas lieta;7.pielikums – Kungu iela 34, Rīgā, Biroju ēkas kadastrālās uzmērīšanas lieta;8.pielikums - Zemesgabala 13.janvāra ielā 25, Rīgā zemes robežu plāns;9.pielikums - Izdruka no Kadastra informācijas sistēmas par nekustamo īpašumu Kalēju 78, Kungu ielā 34, Rīgā;10.pielikums - Izdruka no Kadastra informācijas sistēmas par nekustamo īpašumu 13.janvāra iela 25, Rīga;11. pielikums – 2024. gada 22. aprīļa Nekustamā īpašuma apsekošanas akts;12.pielikums – 2024. gada 8. novembra Nekustamā īpašuma konstrukciju plaisu attīstības monitoringa starpatskaite;13.pielikums – 2024. gada 11. novembra Akts par pagrabā izbūvēto pagaidu statņu noturības pārbaudi.  |

1. **VISPĀRĪGIE NOteikumi**

## Izsoles pretendenti, prasības Izsoles pretendentiem dalībai Izsolē

* 1. Izsolē var piedalīties fiziska vai juridiska persona, kura ir tiesības iegūt īpašumā nekustamo īpašumu Latvijas Republikā (turpmāk - Pretendents), t.sk. ja Pretendents:
		1. Nolikumā noteiktajā termiņā un kārtībā pieteicies dalībai Izsolē;
		2. iemaksājis Nolikuma Speciālo noteikumu 5.2. punktā norādītajā Sabiedrības kredītiestādes kontā Izsoles nodrošinājumu **234 721,50 EUR** (divi simti trīsdesmit četri tūkstoši septiņi simti divdesmit viens *euro* 50 centi), t.i. 10% no Izsolāmā objekta sākumcenas (turpmāk – Nodrošinājuma maksa), veicot maksājumu mērķī jānorāda ,,Elektroniskā izsole, 13.janvāra ielas 25 un Kalēju ielas 78 izsoles nodrošinājums”;
		3. saskaņā ar EIV izrakstītu rēķinu, veicis dalības maksu **20 EUR** (divdesmit *euro*) apmērā Tiesu administrācijas norēķinu kontā;
		4. Nodrošinājuma maksu Sabiedrības kredītiestādes kontā neveic no trešās personas kredītiestādes norēķinu konta. Ja Pretendents ir veicis Nodrošinājuma maksas apmaksu no trešās personas kredītiestādes norēķinu konta, šāds maksājums netiek pieņemts kā Nodrošinājuma maksa 30 (trīsdesmit) kalendāro dienu laikā tiek atskaitīta uz attiecīgās trešās personas kredītiestādes kontu;
		5. Pretendentam nav nodokļu parādu, kas kopsummā pārsniedz 150 *euro;*
		6. Pretendents nav sankciju subjekts: attiecībā uz šo personu (starptautisko publisko tiesību subjekts, fiziskā vai juridiskā persona vai cits identificējams subjekts), tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt darbības, kas saistītas ar filiāli, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

## Reģistrācija un autorizēšanās Izsolei

* 1. Pretendents, kurš vēlas piedalīties Izsolē, izmantojot EIV līdz Nolikuma Speciālo noteikumu 6.2. punktā norādītajam datumam un laikam:
		1. nosūta Sabiedrībai lūgumu autorizēt to dalībai Izsolē;
		2. iemaksā Nolikuma Speciālo noteikumu 5.2. punktā norādītajā Sabiedrības kredītiestādes kontā Izsoles nodrošinājumu **234 721,50 EUR** (divi simti trīsdesmit četri tūkstoši septiņi simti divdesmit viens *euro* 50 centi), t.i. 10% no Izsolāmā objekta sākumcenas (turpmāk – Nodrošinājuma maksa), veicot maksājumu mērķī norādot ,,Elektroniskā izsole, 13.janvāra ielas 25 un Kalēju ielas 78 izsoles nodrošinājums”;
		3. saskaņā ar EIV izrakstītu rēķinu, veic dalības maksu **20 EUR** (divdesmit *euro*) apmērā Tiesu administrācijas norēķinu kontā;
		4. 5 (piecu) darbdienu laikā pēc Pretendenta pieteikuma un veikto maksājumu saņemšanas Pretendents, kurš izpildījis visus Nolikumā norādītos nosacījumus, tiek autorizēts EIV.

## Izsoles norise un pārtraukšana

* 1. Izsolei autorizētie Pretendenti drīkst izdarīt solījumus visā Izsoles norises laikā līdz Nolikuma Speciālo noteikumu 6.3. punktā norādītajam datumam un laikam. Ja norādītā diena iekrīt brīvdienā vai svētku dienā, – nākamajā darbdienā līdz pulksten 13.00.
	2. Ja pēdējo 5 (piecu) minūšu laikā pirms Izsoles noslēgšanās noteiktā laika tiek reģistrēts solījums, Izsoles laiks automātiski tiek pagarināts par 5 (piecām) minūtēm.
	3. Ja pēdējās 1 (vienas) stundas laikā pirms Izsoles noslēgšanas tiek konstatēti būtiski tehniski traucējumi, kas var ietekmēt Izsoles rezultātu, un tie nav saistīti ar sistēmas drošības pārkāpumiem, Izsoles laiks automātiski tiek pagarināts līdz nākamās darbdienas pulksten 13.00.
	4. Pēc Izsoles noslēgšanās solījumi vairs netiek reģistrēti un EIV tiek norādīts Izsoles noslēguma datums, laiks un pēdējais izdarītais solījums.
	5. Pēc Izsoles noslēgšanas Sabiedrība saņem EIV automātiski sagatavotu Izsoles aktu (EIV akts).
	6. Sabiedrība var pārtraukt Izsoli, paziņojumu par Izsoles pārtraukšanu publicējot EIV, ja:
		1. tās norises laikā saņemts EIV drošības pārvaldnieka paziņojums par būtiskiem tehniskiem traucējumiem, kas var ietekmēt Izsoles rezultātu;
		2. ir radušies citi, būtiski nosacījumi, kā rezultātā Izsole nav iespējama.

## Izsoles rezultāta apstiprināšana un maksājumu kārtība

* 1. EIV aktu par Izsolāmā objekta pārdošanu 7 (septiņu) dienu laikā pēc tā saņemšanas izskata un apstiprina Komisija. Komisijas sēdi protokolē. Protokolu paraksta klātesošie Komisijas locekļi un apstiprina atbildīgais Sabiedrības valdes loceklis. EIV akts ir neatņemama protokola sastāvdaļa.
	2. Ja saskaņā ar Izsole tiek atzīta par notikušu un ir noskaidrots Pretendents, kurš piedāvājis augstāko maksu, Komisija pieņem lēmumu par Izsoles rezultātu apstiprināšanu un iesniedz lēmumu apstiprināšanai Sabiedrības valdei.
	3. Pēc Izsoles rezultāta apstiprināšanas, Sabiedrība Pretendentam, kurš nosolījis augstāko cenu par Izsolāmo objektu (turpmāk – Izsoles nosolītājs), nosūta izziņu, kurā norādīta samaksas kārtība un termiņš.
	4. Pēc Izsoles rezultāta apstiprināšanas, Izsoles nosolītājam nosolītā augstākā cena, atrēķinot Nolikuma Speciālo noteikumu 5.1. punktā norādīto, iemaksāto Nodrošinājuma maksu (turpmāk – Atlikušais maksājums) jāveic:
		1. pēc Līguma spēkā stāšanās dienas, bet ne vēlāk kā 30 (trīsdesmit) kalendāro dienu laikā pēc Izsoles rezultātu paziņošanas, samaksājot Sabiedrībai Atlikušo maksājumu;
		2. pēc Līguma spēkā stāšanās dienas, veicot samaksu par Izsolāmo objektu ar kredītiestādes vai finanšu iestādes izsniegtu aizdevumu;
		3. Nolikuma Vispārīgo noteikumu 4.3.1. un 4.3.2. punktā norādītie samaksas veidi, kārtība noteikta saskaņā ar pirkuma līguma projektā (turpmāk - Līgums) norādīto kārtību.
	5. Ja Izsoles nosolītājs nav veicis maksājumus noteiktajā apmērā un termiņā saskaņā ar Nolikuma Vispārīgo noteikumu 4.4. punktā un Līgumā noteikto kārtību, uzskatāms, ka Izsoles nosolītājs ir atteicies pirkt Izsolāmo objektu. Komisija par to informē pēdējo pārsolīto dalībnieku, un rakstiski uzaicina viņu pirkt Izsolāmo objektu par paša nosolīto augstāko cenu.
	6. Ja pēdējais pārsolītais dalībnieks neveic maksājumus Nolikuma Vispārīgo noteikumu 4.4. punktā noteiktajā apmērā un termiņā, uzskatāms, ka pēdējais pārsolītais dalībnieks ir atteicies pirkt Izsolāmo objektu.
	7. Ja Izsoles nosolītājs vai pēdējais pārsolītais dalībnieks (turpmāk – Pircējs) Nolikuma Vispārīgo noteikumu 4.4. un 4.5. punktā noteiktajā apmērā un termiņā ir samaksājis Atlikušo maksājumu, Komisija apstiprina Izsoles rezultātus un uzaicina Pircēju noslēgt Līgumu.
	8. Pretendentiem, kurus Komisija nav apstiprinājusi par Izsoles dalībniekiem, Nodrošinājuma maksu atmaksā uz kredītiestādes kontu, no kura tika veikta Nodrošinājuma maksas samaksa, 10 (desmit) darbdienu laikā, skaitot no nākamās dienas pēc autorizācijas atteikuma.
	9. Izsoles dalībniekiem, izņemot Izsoles nosolītāju un pēdējo pārsolīto dalībnieku, Nodrošinājuma maksu atmaksā uz viņu iesniegumā norādīto kretītiestādes kontu, 30 (trīsdesmit) darbdienu laikā, skaitot no Izsoles noslēguma dienas.
	10. Pēdējam pārsolītajam dalībniekam Nodrošinājuma maksu atmaksā 30 (trīsdesmit) darbdienu pēc Izsoles nosolītāja pirkuma maksas saņemšanas.
	11. Nodrošinājuma maksu Pircējam neatmaksā, ja viņš neveic Nolikuma Vispārīgo noteikumu 4.4. un 4.5. punktā noteiktajā apmērā un termiņā ir samaksājis Atlikušo maksājumu.
	12. Izsoles dalības maksa **20 EUR** (divdesmit *euro*) Izsoles dalībniekam netiek atmaksāta.

## Līguma slēgšana

* 1. 10 (desmit) darbdienu laikā pēc Izsoles rezultāta apstiprināšanas tas tiek publicēts Nolikuma Speciālo noteikumu 3.3. punktā norādītajās tīmekļvietnēs.
	2. Līgumu slēdz ar Pircēju. Piesakot dalību Izsolē, Pircējs apņemas slēgt Līgumu Nolikumam pievienotajā redakcijā, apliecinot, ka ir iepazinies ar tā noteikumiem.
	3. Pircējs slēdz Līgumu vai rakstiski paziņo par atteikumu slēgt Līgumu ar Sabiedrību termiņā, kas nav ilgāks par 15 (piecpadsmit) darba dienām no Līguma nosūtīšanas dienas. Ja Pircējs iepriekš minētajā termiņā neparaksta Līgumu, ir uzskatāms, ka tas no Līguma slēgšanas ir atteicies.
	4. Sabiedrība 10 (desmit) darba dienu laikā pēc Līguma noslēgšanas publicē informāciju par Līguma noslēgšanu Nolikuma Speciālo noteikumu Speciālo noteikumu 3.3. punktā norādītajās tīmekļvietnēs.

## Pircēja apņemšanās un pienākumi

* 1. Pircējs apņemas:
		1. ne vēlāk kā 10 (desmit) darbdienu laikā no pieņemšanas – nodošanas akta (turpmāk - Akts) parakstīšanas brīža pārslēgt uz sava vārda komunālo pakalpojumu līgumus par tam nepieciešamajiem apsaimniekošanas un sabiedriskajiem (komunālajiem) pakalpojumiem (t.sk. apkure, elektroenerģija, kā arī atkritumu savākšana un piegulošās teritorijas uzkopšana u.c.) Īpašumā, noslēdzot līgumus ar attiecīgajiem uzņēmumiem, veicot samaksu un uzņemoties atbildību par šo maksājumu veikšanu;
		2. kompensēt Sabiedrībai nekustamā īpašuma nodokli par Izsolāmo objektu par laika periodu no Līguma noslēgšanas līdz Pircēja īpašuma tiesību reģistrēšanai zemesgrāmatā, kad saskaņā ar Latvijas Republikas normatīvajiem aktiem, Pircējam ir pienākums maksāt nekustamā īpašuma nodokli, t.i. līdz taksācijas gada beigām. Pircējam ir pienākums samaksāt rēķinu 15 (piecpadsmit) kalendāro dienu laikā no tā saņemšanas brīža. Par noteiktā maksājuma kavēšanu, Sabiedrībai ir tiesības piemērot Pircējam līgumsodu no kavētās maksājuma summas 0,1% apmērā par katru kavējuma dienu;
		3. kompensēt Sabiedrībai Izsolāmā objekta apdrošināšanas maksu par laika periodu no Līguma spēkā stāšanās dienas līdz Pircēja īpašuma tiesību reģistrēšanai zemesgrāmatā Pircējam ir pienākums samaksāt rēķinu 15 (piecpadsmit) kalendāro dienu laikā no tā saņemšanas brīža. Par noteiktā maksājuma kavēšanu, Sabiedrībai ir tiesības piemērot Pircējam līgumsodu no kavētās maksājuma summas 0,1% apmērā par katru kavējuma dienu;
	2. No Akta parakstīšanas brīža Pircējam ir pienākums:
		1. ievērot Izsolāmā objekta apgrūtinājumus;
		2. uzņemties visus riskus par Izsolāmo objektu, t.sk. Izsolāmā objekta tehnisko un vizuālo stāvokli un zaudējumiem, kas var rasties saistībā ar Izsolāmo objektu;
		3. veikt Izsolāmā objekta un Būvju apsaimniekošanu un saglabāšanu atbilstoši valsts nozīmes arhitektūras pieminekļa statusam;
		4. uzņemties atbildību, kas izriet no jebkurām pārņemtajām tiesībām, pienākumiem un saistībām vai jaunatklātiem apstākļiem pret trešajām personām;
		5. noteiktajā laikā un kārtībā veikt visus ar Izsolāmo objektu saistītos sabiedriskos (komunālos) maksājumus, nekustamā īpašuma nodokli un visus citus nodokļus un nodevas, kas paredzēti vai tiks noteikti Latvijas Republikas normatīvajos aktos, kas attiecas uz Izsolāmo objektu;
		6. ievērot Rīgas valstspilsētas pašvaldības teritorijā spēkā esošos apbūves noteikumus;
		7. nest atbildību kādu Latvijas Republikas normatīvie akti noteikuši nekustamā īpašniekam.

## Nenotikusi, spēkā neesoša un atkārtota Izsole

* 1. Izsole atzīstama par nenotikušu, ja:
		1. Izsolei nav reģistrējies neviens Pretendents;
		2. neviens Izsoles Pretendents nepiedalās solīšanā;
		3. neviens Pretendents neatbilst Nolikumā noteiktajām prasībām;
		4. neviens no Pretendentiem, kurš ieguvis tiesības slēgt Līgumu, nenoslēdz to Sabiedrības noteiktajā termiņā.
	2. Izsole tiek atzīta par spēkā neesošu, ja:
		1. Izsole izziņota, pārkāpjot Nolikuma noteikumus;
		2. tiek noskaidrots, ka nepamatoti noraidīta kāda Pretendenta piedalīšanās Izsolē;
		3. Tiesu administrācija (EIV turētājs un pārzinis) izmantojot vietni vai nosūtot paziņojumu uz pakalpojuma saņēmēja e-pasta adresi, ir informējusi Izsoles organizatoru par plānotajiem pārtraukumiem EIV darbībā;
		4. Pircējam nav bijušas tiesības piedalīties Izsolē.
	3. Pretenzijas ar pierādījumiem par Nolikuma Vispārīgo noteikumu 7.2.1., 7.2.2., 7.2.4. punktā minētajiem pārkāpumiem var pieteikt Komisijai ne vēlāk kā 3 (trīs) darba dienu laikā pēc Izsoles rezultātu apstiprināšanas. Komisija 3 (trīs) darba dienu laikā pēc pretenzijas saņemšanas pieņem lēmumu par Izsoles atzīšanu par spēkā neesošu vai pretenzijas noraidīšanu.

## Sūdzību iesniegšana

* 1. Pretendenti var iesniegt sūdzību par Komisijas darbībām, lēmumiem vai Izsoles rezultātiem Sabiedrības valdei 3 (trīs) darbdienu laikā no šo darbību veikšanas brīža. Sūdzība iesniedzama rakstiskā formā.
	2. Sūdzība tiek izskatīta 10 (desmit) darbdienu laikā no tās saņemšanas dienas. Ja sūdzības izskatīšanai ir nepieciešams saņemt papildu informāciju, Sabiedrībai ir tiesības pagarināt sūdzības izskatīšanas termiņu, par to informējot sūdzības iesniedzēju. Pēc sūdzības izskatīšanas tiek pieņemts lēmums par Izsoles atzīšanu par nenotikušu vai sūdzības noraidīšanu.
	3. Sabiedrības valdes lēmumu var pārsūdzēt tiesā Latvijas Republikas normatīvajos aktos noteiktajā kārtībā.

## Datu aizsardzība

* 1. Nolikumā noteikto dokumentu un prasību nodrošināšanai, kā arī ievērojot Sabiedrības leģitīmās intereses, Sabiedrībai ir tiesības apstrādāt Pretendenta privātos datus, ievērojot normatīvajos aktos noteiktās prasības šādu datu apstrādei un aizsardzībai, tostarp, bet ne tikai, Vispārīgās datu aizsardzības regulas ((ES) 2016/679) prasības.
1. <https://www.vestnesis.lv/op/2023/172.1?search=on> [↑](#footnote-ref-1)